Haki_Ymeri
Haki Ymeri u lind më 1 janar të vitit 1937 në qytetin e Kumanovës. Shkollën fillore dhe gjimnazin i kreu në vendlindje më 1957. Pas kësaj filloi të punojë plot tri vjet si arsimtar, kryesisht i lëndës së matematikës në Kumanovë dhe në rrethinë të saj. Në këtë periudhë duhet cekur angazhimin e tij lidhur me formimin e grupit letrar të shkollës fillore "Jeta e Re" në fshatin Slupçan dhe me nxjerrjen e revistës së parë letrare për fëmijë "Agimi" në shkollat fillore të R.së Maqedonisë. Ndërkohë Haki Ymeri u regjistrua në grupin matematikë-fizikë të Shkollës së Lartë Pedagogjike në Shkup. Një vit pas, pa e kryer këtë grup, u punësua në Shkollën Normale të Shkupit në të cilën ushtroi lëndën e matematikës. Pasi u diplomua në afatin e caktuar, punoi ede një vit në këtë shkollë e mandej kaloi në Shkollen fillore "Bajram Shabani" të Kumanovës në të cilën vazhdoi punën edhe tri vjet të tjera si arsimtar i po kësaj lënde. Prej andej kaloi në Shkollën fillore "Liria" të Shkupit ku punoi edhe shtatë vjet të tjera. Në këtë periudhë studioi gjuhën dhe letërsinë shqipe me korrespodencë në Fakultetin Filologjik të Shkupit dhe njëkohësisht bashkëpunoi me dy shtëpi botuese të teksteve shkollore në Shkup dhe në Prishtinë duke shkruar, përkthyer lekturuar dhe redaktuar tekste shkolore në gjuhën shqipe. Në këto vite përpilloi tekstin origjinal "Algjebra për klasën e shtatë të shkollës fillore", të cilën e botoi në Entin e Teksteve Mësimore të Prishtinës. Në vitin 1975 Haki Ymeri u diplomua në Grupin e Gjuhës dhe të Letërsisë Shqipe të Fakultetit Filologjik të Shkupit dhe pastaj vazhdoi punën në Gjimnazin "Zef Lush Marku" të Shkupit në të cilin njëherë ushtronte lëndën e matematikës e pastaj edhe të gjuhës shqipe Në këtë vit botoi në bashkëautorësi librin shkollor "Gramatika e gjuhës shqipe" (Sintaksa për klasën e shtatë të shkollave fillore) në Entin e Teksteve Mësimore të Shkupit. Si profesor i kësaj lënde u regjistrua në studimet pasuniversitare në Degën e Gjuhës Shqipe të Fakultetit Filozofik të Prishtinës dhe më 1981 u magjistrua me temën "Veçoritë morfologjike të së folmes shqipe të Kumanovës me rrethinë". Prej vitit 1978 e deri në vitin 1984 Haki Ymeri punoi si këshilltar pedagogjik në Entin e Përparimit të Arsimit dhe të Edukimit për shkollat shqipe të Shkupit. Të kësaj kohe janë angazhimet e tij në përkthime, lekturime dhe redaktime të mbi 50 teksteve shkollore, si dhe të punës pedagogjike-metodike të cilën e kreu me shumë sukses. Ai përveç punës në terren u muar edhe me teori duke punuar në disa proekte shkencore në të cilat përcillej dhe studiohej puna dhe suksesi i nxënësve shqiptarë në shkollat fillore të Shkupit. Më 1984 konkuroi dhe u zgjodh ligjërues i lëndëve Dialektologji shqiptare dhe Histori e gjuhës në Katedrën e Gjuhës dhe Letërsisisë Shqipe të Fakultetit Filologjik te Shkupit, në të cilën detyrë pas 16 vjetve edhe u pensionua. Me 1994 mbrojti doktoratën me temën "E Folmja Shqipe e Markova- Rekës" në Institutin e Gjuhës dhe Letërsisë Shqipe në Tiranë para komisionit shkencor të përbërë nga: Prof. dr. Miço Samara, kryetarë I jurisë; Prof. dr. Gjovalin shkurtaj, opponent i parë; Prof. dr. Remzi Nesimi, opponent i dytë; prof. dr. Mehmet Çeliku, anëtar, Prof. dr. Xheladin Gosturan dhe mentor Prof. dr. Bahri Becii. Me këtë Haki Ymeri fitoi gradën doktor i shkencave filologjike dhe thirrjen profesor inordinar në Fakultetin Filologjik të Shkupit. Gjatë kësaj kohe Haki Ymeri shkroi shumë punime shkencore me mbi 60 njësi bibliografike që shihen në listën e selekcionuar të punimeve. Haki Ymeri krahas kësaj pune mori pjesë edhe në shumë seminare, konsultime dhe simpoziume. Paraqitjet më të rëndësishme i kishte në Akademinë Maqednase të Shkencave dhe të Arteve, në seminarin për të huaj në Tiranë, në simpoziumin lidhur me shënimin e jubileut të Gustav Mayer-it në Shkodër, në simpoziumiet e mbajtur në Fakultetin Filologjik të Shkupit, në ato të Tetovës të Ditëve të Naimit e në shumë të tjerë. Në këto simpoziume korri sukses duke dalë me kumtesat: "Për një përqasje fonetike ndërmjet maqedonishtes dhe shqipes", "Grupi konsonantik i latinishtes dhe reflekset e tij në shqipe", "Olivera Jashar - Nasteva dhe kontributi i saj në fushë të albanistikës", "Theksi paroksiton i maqedonishtes në përqasje me të njejtin tip të shqipes dhe arumanishtes", "Baza dialektore e gjuhës së Naimit", Konstruktet dyzanorëshe në gjuhën e e Naimit" etj. Në vitin 1997  botoi monografinë "E Folmja shqipe e Karshiakës", a paraandej në vitin 1996 fjalorin "Maqedonisht-Shqip dhe Shqip-Maqedonisht" për përdorim shkollor. Në vitin 2 000, në koautorësi me Prof. dr. Zihni Osmani booi një fijalor më të madh njëkahësh maqedonisht-shqip me më shumë se 40.000 fjalë. Ky fjalorë ribotohet i përpunuar me më tepër se 50 000fjalë.